Á þessari glæsilegu siglingu um Feneyjar með fljótaskipinu MS Michelangelo gefst einstakt tækifæri til þess að kynnast Feneyjum , einni mest heillandi borg Evrópu . Borgin hefur löngum verið kölluð drottning Adríahafsins og ekki að ástæðulausu . Á rölti um eyjuna sjálfa verður á vegi okkar allt það sem gerir hana að einum eftirsóttasta ferðamannastað álfunnar . Við Canal Grande gefur að líta einar 200 glæsihallir , á Markúsartorginu stórkostlega stendur Markúsarkirkjan sem er eins og höllin úr ævintýrinu 1001 nótt . Á siglingu um lónið Veneto sjáum við þéttbyggðar eyjar , kirkjur , hallir og sjómannaskýli og kynnumst einnig forvitnilegu lífi eyjaskeggja . Siglt verður til eyjunnar Murano þar sem kristall hefur verið framleiddur frá örófi alda og yfir á eyjuna Burano sem fræg er fyrir blúndu-kniplingana sína og við skoðum á leið okkar þar um . Við upplifum ljúfa siglingu um Veneta lónið og förum í land í gamla fiskiþorpinu Chioggia þaðan sem við heimsækjum hina skemmtilegu háskólaborg Padua sem kemur töluvert á óvart . Þetta glæsilega ævintýri endar í fjallabænum Seefeld í Tíról í Austurríki . Komið verður til Garmisch-Partenkirchen og farið í kláfi upp á hæsta fjall Þýskalands , Zugspitze í 2.963 m hæð . Brottför frá Keflavík kl. 7:20 og mæting í Leifsstöð í síðasta lagi 2,5 klst. fyrir brottför . Lending í München kl. 13:05 að staðartíma . Þaðan er ekin falleg leið um Alpana suður á bóginn , gegnum Brennerskarð og niður til Brixen í Suður-Tíról á Ítalíu þar sem gist verður fyrstu nóttina . 8. maí | Riva del Garda & Feneyjar Á leið okkar til Feneyja verður stoppað í bænum Riva del Garda við Gardavatn en þar gefum við okkur góðan tíma til að fá okkur hressingu og skoða okkur um . Við komuna til Feneyja bíður okkar fljótaskipið MS Michelangelo í stórhöfninni . Undirstaða borgarinnar er á staurum sem reknir eru um 15 - 20 metra niður á botn síkjanna og standa svo þétt saman að þeir mynda fleka . Gist verður um borð í skipinu í 4 nætur . Eftir kvöldverð verður hægt að ganga inn á Markúsartorgið eða slaka á í setustofu skipsins við ljúfa tóna . 9. maí | Skoðunarferð um Feneyjar & frjáls tími Í dag höldum við í áhugaverða skoðunarferð um Feneyjar með heimamann í fararbroddi . Auður og íburður blasir hvarvetna við í borginni . Við komum að hinni frægu Rialto brú sem liggur yfir Grand Canal skurðinn en hann mun vera 3,8 km langur og 900 m breiður og við hann standa hvorki fleiri né færri en 200 hallir . Skoðunarferðin endar við MS Michelangelo þar sem okkar bíður hádegisverður . Eftir hádegi er frjáls tími til að kanna borgina á eigin vegum og gefst þá færi á að fara upp í borgarturninn eða upp á svalir Markúsarkirkjunnar . Áhugavert er að virða fyrir sér íburð hertogahallarinnar en höllin geymir málverkið Paradís eftir Tinderetto sem mun vera eitt stærsta málverk í heimi . Upplagt er að fá að fljóta með einhverjum af fjölmörgum gondólaræðurunum um þröng en heillandi síki borgarinnar en margir hverjir skemmta farþegum sínum einnig með söngnum O sole mio , sem hlýtur að vera einstök upplifun . Að loknum góðum tíma í borginni bíður okkar glæsilegur kvöldverður á fljótaskipinu . Um morguninn verður lagt í siglingu um Veneta lónið sem liggur umhverfis Feneyjar og er skilið frá Adríahafinu með rifi . Á siglingunni verða á vegi okkar þéttbyggðar eyjar , kirkjur , hallir og sjómannsskýli og munum við einnig kynnast forvitnilegri sögu og lífi eyjaskeggja . Að loknum hádegisverði leggjum við að bryggju í Feneyjum , skiptum yfir í minni fljótabáta og siglum yfir á eyjuna Murano . Eyjan er heimsþekkt fyrir framleiðslu á kristal , sem staðið hefur yfir óslitin frá árinu 1291 . Á eyjunni er einnig að finna fjölda verslana og verksmiðja . Að skoðun lokinni höldum við för okkar áfram yfir á eyjuna Burano sem þekkt er fyrir framleiðslu á blúndu-kniplingum . Við kynnumst framleiðslunni , kíkjum í verksmiðjurnar ásamt því að upplifa heillandi mannlífið á eyjunni , ganga þröngar götur og skoða okkur um . 11. maí | Sigling um Veneta lónið til Chioggia & borgin Padua Á meðan á morgunverði stendur leysir skipið landfestar og siglir yfir Veneta lónið . Í dag verður farið í land í gamla fiskiþorpinu Chioggia en þaðan verður haldið í rútu til hinnar fornu háskólaborgar Padua . Í borginni skoðum við okkur um með innlendan leiðsögumann í broddi fylkingar og fræðumst um viðburðaríka sögu einnar elstu borgar Ítalíu . Rúta ferjar okkur svo aftur landleiðina til Feneyja en í kvöld verður efnt til hátíðarkvöldverðar og skemmtikvölds í einum af sölum skipsins og mun kvöldið líða við tónlist og dans prúðbúinna gesta . Þá er komið að því að kveðja áhöfnina á MS Michelangelo og yfirgefa skipið eftir dásamlega daga í Feneyjum . Ekið verður norður til Seefeld í Tíról í Austurríki þar sem gist verður í 3 nætur . Á leiðinni verður stoppað í Innsbruck , höfuðstað Tíról , sem er umvafinn mikilli fjalladýrð . Í dag verður farið með lest og kláfi upp á hæsta fjall Þýskalands , Zugspitze í 2.963 m hæð . Þaðan er stórkostlegt útsýni yfir þýsku og austurrísku Alpana . Á leiðinni til baka verður stoppað í Garmisch-Partenkirchen sem er yndislegur og frægur skíðabær með fallegum myndskreyttum húsum . Þar verður tími til að kynna sér líf bæjarbúa , líta inn á kaupmenn bæjarins eða láta fara vel um sig á skemmtilegum kaffihúsum , áður en ekið verður til Seefeld . 14. maí | Frjáls dagur í Seefeld Í dag tökum við það frekar rólega , hefjum daginn á staðgóðum morgunverði og höldum síðan í stutta skoðunarferð um Seefeld , sem er með eftirsóttustu ferðamannabæjum Tíról . Bærinn er umkringdur þverhníptum fjöllum en áður fyrr var hér mikið vatnasvæði og ber nafn bæjarins það með sér . Eftir stutta göngu með fararstjóranum er frjáls tími það sem eftir lifir dags . Hér er margt hægt að gera , fara með hestvagni um bæinn , ganga hringinn í kringum vatnið eftir þægilegri gönguleið eða fara með kláfi upp í Rosshütte sem er í 1.784 m hæð . Þar er að finna gott veitingahús og er upplagt að fá sér kaffi og svo sem eina tertusneið . 15. maí | Heimferð frá München Nú er komið að heimferð eftir þessa skemmtilegu ferð . Ekið verður út á flugvöllinn í München , brottför er þaðan kl. 14:05 og áætluð lending í Keflavík kl. 16:00 að staðartíma . Fararstjóri og skipafélagið geta fært dagskrárliði á milli daga eftir þörfum þegar komið er á staðinn . Þar er að finna glæsilega innréttaða setustofa með bar og veitingastað , þar sem boðið verður upp á hlaðborð á morgnana , en þjónað til borðs í hádegis - og kvöldverði .